* Što se tiče Izvješća, počet ću sa gubicima vode u sustavu. Na 1-oj stranici kažete da je gubitak vode 22,2 % a na strani 6 je iz tabele vidljivo da je **"stvarni" gubitak 27,3 % ?!**
* Po prikazanim podacima svejedno **gubimo** skoro 2.000 m3 vode dnevno - smatrate li da je to prihvatljivo ?
* Na strani 19 šturo se govori o **zamućenju izvora Plomin**. Izvor Plomin se nije u povijesti nikad zamućivao dok se nije izgradilo famozno parkiralište iznad izvora. Smatrate li se odgovornim da je parkiralište izgrađeno na tom mjestu, s obzirom da ste vi supotpisnik dokumenata koji prethode dobivanju građevinske dozvole?

**Dino Škopac, direktor Vodovoda izjavio je da se ne osjeća odgovornim.**

* Kada se usporede parametri svih naših izvorišta - Izvor Kožljak je takoreći ''zlatno vrelo''. VIŠE OD TREĆINE vode iz tog izvora nam ukupno godišnje odlazi u more, i to zbog neizgrađene infrastrukture! Zašto se nije odavno omogućilo da svi stanovnici Labina piju vodu iz tog izvora kada je za piće imamo u dovoljnoj količini ?

**Dino Š. je rekao da je napravljena studija prema kojoj bi investicija iznosila 42 mln kn, i da je to puno.**

U nastavku ću navesti pojašnjenja zbog kojih ću pored navedenog, samo potvrditi **razlog neprihvaćanja ovog izvješća**.

Vodovod je dao objašnjenje po kojem je glavni **razlog gubitaka vode - starost cijevi**, koje su stare od 30, 40 pa i više godina. Nije mi jasno, na koji način se uopće mogu smanjivati gubici vode s obzirom da su i cijevi svake godine sve starije. Pored toga, Vodovod nije bio postupio po preporuci Državne revizije , tj. nije pribavio sredstva od EU fondova za zamjenu azbestnih cijevi. Koliki je udio azbestnih cijeni u Labinu? Vi biste trebali znati pa vas molim da kažete tu informaciju.

**Dino Š.: udio azbestnih cijevi je 40 km.**

1. U Izvješću Vodovoda se spominje "Novi sustav dezinfekcije" za koji ste izjavljivali da je najbolji, u medijima ste izjavljivali da je sustav i najsigurniji, a **ove godine je skoro nastradao jedan djelatnik**, i to ne zbog ljudske pogreške. Možete li nam malo približiti taj incident koji se dogodio i razlog zbog kojeg je došlo da skoro pa kobne nesreće ? I jesu li i dalje ugroženi djelatnici Vodovoda po tom pitanju ? Zašto se slučaj zataškava ?

**Na ovo pitanje nije odgovorio u prvom ''krugu'' rasprave, pa sam morala još jednom spomenuti ovaj slučaj, za koji je Dino u drugom ''krugu'' rasprave izjavio da se nije desio nikakav incident.**

1. Što se tiče cijene vodnih usluga, vi ste od 2012. ignorirali upozorenja Državne revizije jer ste u cijenu uključili iznos amortizacije koji ste već financirali od bespovratnih pomoći. Smatrate li da ste oštetili građane uračunavajući im dio koji niste smjeli ?

**Dino Škopac: to nikada nije bilo uključeno u cijenu.**

1. Isto tako, cijena koju plaćaju domaćinstva u odnosu na ostatak Istre je u Labinu najveća. Ne razumijem vašu izjavu u Izvješću revizije da **vlasnici društva nisu spremni za izmjenu cijena** vodnih usluga. Ovo se sada tiče i Gradonačelnika koji je ujedno i predsjednik skupštine. Jer nečiju nespremnost bez konkretnih objašnjenja odgovorna osoba ne bi smjela upotrebljavati – mislim na izraz ''nismo spremni''.

**Dino Š. na ovaj komentar kaže da je to zadiranje u kolektivne ugovore koji su potpisani i koje bi se trebalo poštivati.**

**Nakon čega sam komentirala da kako može reći da je posao Državne revizije zadiranje. Jer svrha revizije je ispitati ekonomičnost i opravdanost poslovanja, zbog toga što Vodovod NIJE PRIVATNA FIRMA. Ako neće oni ''zadirati'' tko će onda ?**

1. Za kraj, uputila bi Gradonačelniku pitanje, dajući osvrt na prijedlog Državne revizije, a to je: predlaže se **preispitati provedbu zaključenih kolektivnih ugovora**, te iznose plaća i drugih materijalnih prava u cilju ekonomičnog raspolaganja sredstvima.

Ovo govorim jer smo i po rastu rashoda među prvima. Pa bi bilo poželjno da se Vijećnicima **daju na uvid Kolektivni ugovori svih gradskih tvrtki** kako bi se vidjelo na koji se način računa osnovna plaća i koji se parametri uzimaju u obzir. Sve u svrhu kako bi spriječili nagađanja, kako sam navela u mom pitanju da teta u vrtiću sa višom ili visokom SS ima manju plaću od djelatnika Vodovoda sa KV ili NK spremom.